Surukin Buhari yana sabawa dokar aiki a Hukumar BDCA
Surukin Shugaban kasa ya ba wasu kamfanonin da ba su cancanta ba kwangiloli
a year ago 6343 views by Muhammad Malumfashi
Mun ji cewa Jaridar Premium Times ta bankado yadda shugaban hukumar BDCA mai lura da kan iyakokin Najeriya watau Junaidu Abdullahi ta rika sabawa dokar aiki na kasa wajen bada wasu kwangiloli.
Ana zargin Hukumar BCDA da nuna son kai wajen raba kwangiloli
Kamfanin na BDCA ya rika bada kwangiloli ne domin ayi wasu ayyuka a fadin kasar nan kwanakin baya. Yanzu haka Junaidu Abdullahi, wanda ya taba auren babban ‘Diyar Shugaban kasa Buhari ne yake rike da Hukumar ta BDCA.
Binciken da jaridar tayi ya nuna cewa daga cikin kamfanonin da BDCA ta ba kwangila akwai wadanda ba su cancanta ba. Jaridar tace an nuna son kai wajen zaben kamfanonin da aka rabawa kwangilolin na sama da Naira Biliyan 1.3
KU KARANTA: Gwamnan PDP ya saduda ya ba Shugaba Buhari wajen taron kamfen
Daga cikin sharudan da aka gindaya kafin a ba kamfanin kwangila a hukumar, dole sai an bada takardun nuna shaidar biyan haraji kuma su ke juya akalla Miliyan 50 a duk shekara. Kamfanoni fiye da 30 su ka nemi a ba su kwangila.
Sai dai kuwa kamfanin Estivus Nigeria Limited yana cikin wadanda aka ba wannan kwangila duk da bai cika sharudan da aka gindaya ba. Junaidu Abdullahi yayi kokarin nuna cewa sun yi rangwame ne a game da sharudan da aka sa.
Premium Times tace hukumar dai ta yi watsi da sauran kamfanonin da su ka cika sharudan yin wannan aiki, amma su ka zabi kamfanin Estivus Limited. Wannan son kai da aka nuna ya sabawa dokokin aiki da kuma tsarin mulkin Najeriya.
Aisha Buhari Latest NewsHausa NewsYusuf BuhariDawowar Shugaba Buhari
43 minutes ago 16628 views
43 minutes ago 3482 views
23 hours ago 27536 views
4 hours ago 25170 views
41 minutes ago 2043 views
3 hours ago 3861 views
an hour ago 16784 views
Shehu Sani ya bayyana babban matakin da ya kamata Buhari ya dauka kafin ya fara kamfen